ພະລັງງານແສງອາທິດ ອາດເປັນໄພຂົ່ມຂູ່ ຕໍ່ພະລັງງານໄຟຟ້າຈາກເຂື່ອນ ໃນຂົງເຂດ ແມ່ນ້ຳຂອງ
ທ່ານ ​ໄອເລີ ກ່າວວ່າ ​ກຳປູ​ເຈຍ ​ກໍ​ໄດ້ປະຕິຮູບ​ ດ້ານ​ພະລັງງານ ຂອງຕົນ ​ໂດຍຕິດຕັ້ງພະລັງງານ ແສງ​ອາທິດໃສ່ ຢ່າງໃຫຍ່. ຖ້າຫາກ​ວ່າ​ກຳປູ​ເຈຍ​ເຮັດ​​ ແນ່ນອນ ທ່ານ​ຄວນເຊື່ອໄດ້ໂລດ​ວ່າ ປະ​ເທດ​ອື່ນ ກໍ​ຈະ​ເຮັດ​ຕາມ.
ໂຄງການພະລັງງານ ແສງອາທິດ ແລະລົມ ແມ່ນເປັນສິ່ງທີ່ທ້າທາຍ ຢ່າງໃຫຍ່ ຕໍ່ພະລັງ ງານນໍ້າໃນຂົງເຂດແມ່ນໍ້າຂອງ ໃນເອເຊຍອາຄະເນ ຊຶ່ງວັນນະສອນ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ສັນຍາຕ່າງໆດ້ານພະລັງງານລົມແລະພະລັງງານແສງອາທິດ ໃນຈຳນວນຫຼາຍພັນ ເມກາວັດ ໃນຂົງເຂດແມ່ນໍ້າຂອງ ແມ່ນໄດ້ເຊັນກັນແລ້ວ ຊຶ່ງເປັນການທ້າທາຍທາງ ການເງິນຢ່າງໃຫຽ່ຫຼວງ ຕໍ່ໂຄງການເຄື່ອນໄຟຟ້າ ໃນແມ່ນ້ຳ, ອີງຕາມນັກຊ່ຽວຊານ ທາງດ້ານພະລັງງານ ທີ່ກ່າວຕໍ່ກອງປະຊຸມກ່ຽວກັບແມ່ນ້ຳຄັ້ງສຳຄັນ ໃນສັບປະດາ ແລ້ວນີ້ ການໂຈະໄວ້ ຍ້ອນການຕັດສິນໃຈຂອງລັດຖະບານໄທ ຫວ່າງມໍ່ໆມານີ້ ທີ່ເລື່ອນຊື້ ພະລັງງານໄຟຟ້າຈາກເຄື່ອນໃນແມ່ນໍ້າຂອງນັ້ນ, ພວກສະແຫວງຫາພະລັງງານ ສະອາດແລະພວກນັກເສດຖະສາດ ໄດ້ກ່າວໃນກອງປະຊຸມສູງສຸດແມ່ນໍ້າຂອງ ຄັ້ງທີ 3 ວ່າ ຕະຫຼາດພະລັງງານໃນຂົງເຂດ ແມ່ນໄດ້ຕົກມາເຖິງຈຸດບັນຈົບຂອງວິວັດທະນາ ການດ້ານເທັກໂນໂລຈີແລ້ວ ທ່ານ ໄບຣເອັນ ໄອເລີ (Brian Eyler) ຜູ້ອຳນວຍການ ຈາກສູນກາງສຕິມຊັນ ເອເຊຍ ອາຄະເນ (Stimson Center’s Southeast Asia Program) ໄດ້ກ່າວວ່າ ສັນຍາ ຈາກພະລັງງານລົມແລະແສງອາທິດ ຄວາມແຮງ 6 ພັນເມກາວັດ ໄດ້ເຊັນກັນແລ້ວ ໃນກຳປູເຈຍ, ຫວຽດນາມ ໄທ ແລະລາວ ໃນຮອບ 6 ເດືອນຜ່ານມານີ້ ທ່ານນາງ ຮັນຈັງ ລີ (Hyunjung Lee) ນັກເສດຖະສາດດ້ານພະລັງງານອາວຸໂສ ຂອງທະນາຄານພັດທະນາເອເຊຍ ຫຼື ADB ພາກພື້ນເອເຊຍອາຄະເນ ໄດ້ກ່າວວ່າ ພະລັງງານທັງຫຼາຍ ເຊັ່ນພະລັງງານລົມແລະແສງອາທິດ ທ່ານນາງເວົ້າວ່າ “ບັນຍາກາດໃນຂົງເຂດ ແມ່ນໄດ້ມີການປ່ຽນແປງ ໃນຮອບນຶ່ງປີ ຜ່ານມານີ້ ສະນັ້ນ ພວກເຮົາ ຈຶ່ງໄດ້ເຫັນການພັດມະນາຢ່າງຫຼວງຫຼາຍ ໃນດ້ານ ພະລັງງານລົມແລະແສງອາທິດ ໃນຂົງເຂດ ແລະມັນກໍຈະກາຍມາເປັນຄວາມຈິງ ແທ້ໆ ເປັນຄວາມຈິງອີ່ຫຼີ ໂດຍບໍ່ຕ້ອງກັບໄປຫາພະລັງງານນໍ້າອີກ, ມັນຄວນຈະມີ ການປະສົມປະສານກັນນີ້ຫຼາຍຂຶ້ນຕື່ມ ” ທ່ານນາງ ລີ ກ່າວວ່າ ທະນາຄານພັດທະນາເອເຊຍ ກຳລັງຈັດຕັ້ງສູນກາງພະລັງ ງານເພື່ອປະສານງານໃນຂົງເຂດ ຮຽນແບບຈາກໂຄງການປະສົບຜົນສຳເລັດໃນ ພາກໃຕ້ຂອງອາຟຣິກາ ເຂົ້າໃນການຕະຫຼາດຂອງຂົງເຂດ ສະພາ MRC ທີ່ສ້າງຕັ້ງຂຶ້ນມາໄດ້ 6 ປີແລ້ວ ນັ້ນ ໄດ້ສຶກສາເບິ່ງ ໂຄງການພັດທະນາ ສຳລັບແມ່ນໍ້າຂອງ ທີ່ເພັ່ງເລັງໃສ່ ຢູ່ໃນກອງປະຊຸມສຸດຍອດນັ້ນ ທີ່ສະເໜີແນະວ່າ ຈະມີຜົນກະທົບທີ່ຮ້າຍແຮງຕໍ່ລະບົບນິເວດຂອງແມ່ນ້ຳ ຖ້າຫາກວ່າ ທັງໝົດ 11 ໂຄງ ການໃນແມ່ນ້ຳ ໃຫຽ່ທີ່ີໄດ້ວາງແຜນໄວ້ ແລະອີກຫຼາຍກວ່າ 100 ພະລັງໄຟຟ້າໃນສາ ຂາຕ່າງໆຫາກສ້າງຂຶ້ນ ໃນລາຍງານສະບັບນຶ່ງ ໄດ້ນຳອອກເຜີຍແຜ່ ໃນເດືອນມັງກອນ ຜ່ານມານີ້ ອົງການ ພະລັງງານທົດແທນນາໆຊາດ ຫຼື (International Renewable Energy Agency) ໄດ້ພົບເຫັນວ່າ ຄ່າໄຟຟ້າໃນລະດັບທີ່ໃຊ້ໃນຄົວເຮືອນຈາກພະລັງງານແສງອາທິດ ໄດ້ຫຼຸດລົງ 73 ເປີເຊັນ ຈາກ ປີ 2010 ຫາປີ 2017 ແລະຄາດວ່າຈະຫຼຸດລົງອີກເຄິ່ງນຶ່ງ ໃນປີ 2020 ໃນການປະເມີນລາຄາ ຄ່າຂອງພະລັງງານແສງອາທິດ ຈະຫຼຸດລົງຕ່ຳກວ່າ ພະລັງງານ ຈາກພະລັງນ້ຳ ພາຍໃນປີ 2020 ເປັນເວລາດົນກວ່າຕັ້ງຫຼາຍ ກ່ອນທີ່ໂຄງການເຂື່ອນ ຕ່າງໆຂອງແມ່ນໍ້າຂອງ ຈະອອກມາທາງອອນໄລນ໌ ພະລັງງານແສງອາທິດ ໃນທົ່ວໂລກ ສາມາດທີ່ຈະຂະຫຍາຍອອກ 32 ເປີເຊັນ ເພີ່ມໃສ່ 94 ກີກາວັດ ໃນປີ 2017 ໃນຂະນະທີ່ພະລັງງານທົດແທນ ທັງໝົດ ໄດ້ເພີ່ມ ຂຶ້ນແລ້ວ 8 3 ເປີເຊັນ ການສຳຫຼວດຂອງອົງການ IREA ໄດ້ພົບເຫັນ 15 ພັນ ຂໍ້ມູນ ພະລັງງານ ທົດແທນ ແລະ ພະລັງງານແສງອາທິດ ໄດ້ຂະຫຍາຍຕົວອອກຢ່າງວ່ອງໄວ ໃນເອເຊຍຫຼາຍ ກວ່າທຸກໆແຫ່ງໃນໂລກ ໃນຂະນະທີ່ພະລັງງານຈາກພະລັງນ້ຳ ທີ່ໄດ້ຮັບການຮັບເໝົາ ໃຫ້ສ້າງຂຶ້ນນັ້ນ ແມ່ນຫຼຸດລົງ ໃນຮອບນຶ່ງທົດສະວັດຜ່ານມາ ທ່ານນາງ ວັງ ເວິນລິງ (Wang Wenling) ອາຈານສອນຈາກສະຖາບັນແມ່ນ້ຳນາໆ ຊາດ ແລະການປົກປັກຮັກສາລະບົບນິເວດ ຈາກມະຫາວິທະຍາໄລ ຢຸນນານ ກ່າວວ່າ ທ່ານນາງ ໄດ້ເຫັນກັບຕາ ວ່າ ລາຄາຈາກເທັກໂທໂລຈີຂອງພະລັງງານແສງອາທິດ ແມ່ນໄດ້ຫຼຸດລົງ ໃນການຢ້ຽມຢາມລັດຄາໂລໄລນາເໜືອ ໃນສະຫະລັດ ຫວ່າງມໍ່ໆມານີ້ ທ່ານນາງ ໄດ້ກ່າວວ່າ